Zoja Bella

Zoja I. Bella (; dzimusi ) ir Jaunzēlandes aktrise un kaskadiere. Plašāk pazīstama ar savu sadarbību ar režisoru Kventinu Tarantīno. Pazīstama arī pēc lomām filmās "Billijs Eliots" (Billy Elliot, 2000), "Geimeris" (Gamer, 2009) un "Aizmirstība" (2013), kā arī seriālā "Pazudušie".

 Dzīvesgājums 
Zoja Bella piedzima 1978. gada 17. novembrī mazajā Vaiheke salā, kas atrodas Oklendas reģionā, Jaunzēlandē. Viņas vecāki bija briti — Tiša un Endrjū Belli. Jau kopš bērnības viņa sapņoja kļūt par kaskadieri, un šis sapnis piepildījās, kad viņas tēvs, būdams ārsts, ārstēja kādu kaskadieri ar smadzeņu satricinājumu un, zinot meitas vēlmi, palūdza viņa tālruņa numuru.

 Karjera 
Zoja Bella savu karjeru sāka 1998. gadā kā Lūsijas Lolesas dubliere seriāla "Ksena: Karotāju Princese" ceturtajā sezonā. Seriāls tika filmēts Jaunzēlandē, un Bella turpināja strādāt kā kaskadiere līdz tā noslēgumam. Saskaņā ar Bellas teikto "Ksena" noslēdzās 2001. gadā, vienlaikus ar Pītera Džeksona triloģijas "Gredzenu pavēlnieks" filmēšanas beigām, pēc ka divas lielākās producēšanas kompānijas, kas nodarbināja lielu daļu Jaunzēlandes filmu industrijas pārstāvju, devās atpakaļ uz Ameriku. Tas pamudināja Bellu pārdomāt savu turpmāko karjeru kino, tāpēc viņa sākotnēji nolēma pārcelties uz Kanādu.

Pēc tam viņa pārcēlās uz Holivudu, kur 2003. gadā ieguva kaskadieres darbu Kventina Tarantīno filmā "Nogalināt Bilu 1. daļa". Tur viņu pamanīja pats režisors, kuram viņa iepatikās, un ar kuru viņa vēlāk sadraudzējās. Tajā pašā gadā Bella kļuva par Umas Tūrmanes dublieri vispirms pirmajā, bet vēlāk arī otrajā filmas daļā.

2007. gadā Kventins Tarantīno piedāvāja Zojai Bellai scenāriju filmai "Nāves pierādījums" (Death Proof), aicinot viņu izmēģināt spēkus aktiermākslā. Viņa stāsta, ka piekritusi lomai negribīgi, taču Tarantino neatlaidība viņu pārliecinājusi. Filmā Bella atveido pati sevi, vienlaikus turpinot pildīt arī kaskadieres pienākumus. Viens no ievērojamākajiem trikiem bija aina, kurā viņa pieķeras ātri braucošas automašīnas motora pārsegam praktiski bez jebkādiem drošības līdzekļiem, kamēr cita automašīna atkārtoti ietriecas transportlīdzeklī, uz kura viņa atrodas. Tajā pašā gadā viņa strādāja arī kā kaskadiere filmā "Šausmu planeta" un abas filmas tika apvienotas vienā filmā ar nosaukumu "Maltuve".

2008. gadā Zoja Bella piedalījās četrās seriāla "Pazudušie" ceturtās sezonas sērijās, atveidojot Regīnu — kuģa "Kahana" apkalpes locekli. Pamazām viņa nolēma vairāk pievērsties aktiermākslai, arvien retāk izpildot kaskadieru trikus. Tomēr Bella turpināja strādāt gan kā aktrise, gan kā kaskadiere arī turpmākajās Kventina Tarantīno filmās. Zoja Bella strādāja par kaskadieri arī tādās supervaroņu filmās kā "Dzelzs vīrs 3", "Tors: Ragnarjoks" un "Tors: Mīla un Pērkons".

 Izvēlēta filmogrāfija 

 Filma 
GadsNosaukumsLomaKaskadiere2000"Billijs Eliots" (Billy Elliot)Sandra2003"Nogalināt Bilu 1. daļa" (Kill Bill: Volume 1)Umas Tūrmanes dubliere2004"Nogalināt Bilu 2" (Kill Bill: Volume 2)Umas Tūrmanes dubliere"Kaķsieviete" (Catwoman)Šeronas Stounas dubliere2006"Poseidons" (Poseidon)jā2007"Nāves pierādījums" (Death Proof)Zoja Bellajā"Šausmu planēta" (Planet Terror)zombiju sieviete, kas ēd paramediķijā"Karaliste" (The Kingdom)jā2008"27 kleitas" (27 Dresses)jā2009"Meitene uz skrituļslidām" (Whip It)"Asiņainā Holija""Geimeris" (Gamer)Sandra"Bēdīgi slavenie mērgļi" (Inglorious Basterds)Melānijas Lorānas un Diānas Krīgeres dubliere"Bildinājums" (The Proposal)Sandras Bulokas dubliere"Kolekcionārs" (The Collector)jā"Ceļa gals 4" (Final Destination 4)jā2012The Baytown OutlawsRoza"Atsvabinātais Džango" (Django Unchained)izsekotāja2013"Dzelzs Vīrs 3" (Iron Man 3)jā"Ansītis un Grietiņa: Raganu mednieki" (Hansel & Gretel: Witch Hunters)gara ragana"Aizmirstība" (Oblivion)Kara2015"Pretīgais 8nieks" (The Hateful Eight)Džūdija "Seši Zirgi"2017"Tors: Ragnarjoks" (Thor: Ragnarok)Keitas Blanšetas dubliere2019"Reiz Holivudā" (Once Upon a Time in... Hollywood)Džanete Millerajā2021"Ļaundabīgais" (Malignant)"Skorpions""Tors: Mīla un Pērkons" (Thor: Love and Thunder)jā

 Televīzija 
GadsNosaukumsLomaKaskadierePiezīmes1998—2001"Ksena: Karotāju Princese" (Xena: Warrior Princess)Lūsijas Lolesas dubliere66 sērijas2008"Pazudušie" (Lost)Regīna4 sērijas2011"CSI: Miami" (CSI: Miami)Deba Teilorasērija: Wheels Up"Intrigante" (Gossip Girl)Elijasērija: Yes, Than Zero2013"Īpašo uzdevumu vienība Hawaii 5-0" (Hawaii Five-0)Šenona Morganasērija: Dolls2013—2014Venice the SeriesStella3 sērijas2024"Laika bandīti" (Time Bandits)ģībstoša sievietejā (10 sērijas)sērija: Georgian

 Atsauces 

 Ārējās saites 

Kategorija:1978. gadā dzimušie
Kategorija:Jaunzēlandiešu kinoaktieri
Kategorija:Kaskadieri